Fermandarîya Pêroyî ya YPJyî nasnameyê şervana xo Mezra Botan (Çîçek Kiliç) a ke  bombardumanê dewleta tirke de şehîd bîye, eşkera kerd û nê vatî:
"Hemraya ma Çîçeke Kiliç bi nameyê bînî Mezra Botan hema serranê xo yê ciwanan de 2015 de vera sîstemê qirkerdişî yê dewleta tirke seba ke qesas bîgêro tewrê sefanê azadîye bena. Hemra Mezra Şorişê Rojawanî de mîsyonê serkêşîye gena û bena kedkara nê şorişî. Seba ke wezîfe û berpirsîyarîya xo bîyaro ca tewrê perwerdeyê suîkastî bena û 2018 de sey pîsporî aktîf tewrê xeylêk falîyetan bena. 2019 de şerê dewleta tirke û çeteyanê ci yê vera Girê Sipî de ca gena. 17ê hezîrana 2023yî de hêrişê dewleta tirke yê vera Eyn Îsayî de tewrê kerwanê şehîdan bena.
Ma sere de keyeyê hemraya xo şehîd Mezra rê, heme şaranê xo yê azadîwaştoxan rê serweşîye wazenê.
Îşxalker û dişmenî xo vîra kenê ke no şoriş bi şehîdan girdêr beno. Ma do qesasê şehîdanê xo bîgêrê û xeyalanê înan bîyarê ca. Ma do qehremananê xo çirey xo vîra mekerê ke semedê na herre ganê xo dayo. Sozê ma yo tewr pîl oyo ke ma xeyalanê hemrayanê xo bîyarê ca."
Nasnameyê şehîde wina ame eşkerakerdene:
Nameyê Qodî: Mezra Botan
Name û Peyname: Çîçeke Kiliç
Nameyê Dayîke: Gulere
Nameyê Pîyî: Sediq
Cayê Bîyayîşî: Silopî-Şirnex
Ca û Tarîxê Şehadetî: 17.06.2023/ Eyn Îsa
